Diari Oficial de la Generalitat Valenciana


Sumari del DOGV 9327, del 28-04-2022 (2022/3548)

ACORD d'1 d'abril de 2022, del Consell, pel qual es renova el nomenament d'una vocal del Consell d'Administració de l'Autoritat Portuària de Castelló.
------------------------------------------------------------------------------------------------------------------------------------------------------

### Dades del document

Número de DOGV
:   9327

Data del DOGV
:   28-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/3548


Data del document
:   01-04-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

ACORD d'1 d'abril de 2022, del Consell, pel qual es renova el nomenament d'una vocal del Consell d'Administració de l'Autoritat Portuària de Castelló. [2022/3548]  
D'acord amb l'article 30.1 del Text Refós de la Llei de Ports de l'Estat i de la Marina Mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels Consells d'Administració de les Autoritats Portuàries d'Alacant, Castelló i València, aquests consells han d'estar formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del citat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, entre els quals, en el seu apartat e cita a les organitzacions empresarials; conforme a l'article 2 del Decret 167/2010, de 15 d'octubre, del Consell, un dels vocals del consell ho és en representació de les organitzacions empresarials.  
  
En l'àmbit de la Comunitat Valenciana la competència per a la separació i designació dels vocals del consell d'administració correspon al Consell, per raó de l'article 17 b) de la Llei 5/1983, de 30 de desembre, del Consell.  
Mitjançant Decret 74/2017, de 9 de juny, del Consell, es va designar a Pilar Gimeno Escrig com a vocal del Consell d'Administració de l'Autoritat Portuària de Castelló en representació de les organitzacions empresarials rellevants en l'àmbit portuari  
La secretària general de la confederació empresarial de la Comunitat Valenciana, amb data 18.03.2022, ha traslladat a la Conselleria de Política Territorial, Obres Públiques i Mobilitat la proposta de renovació del nomenament de la representant de les organitzacions empresarilals en el Consell d'Administració de l'Autoritat Portuària de Castelló.  
  
En conseqüència, a proposta del conseller de Política Territorial, Obres Públiques i Mobilitat, el Consell, en la reunió del dia 1 d'abril de 2022,  
  
  
ACORDA  
  
Primer  
La renovació del nomenament com a vocal del Consell d'Administració de l'Autoritat Portuària de Castelló, en representació de les organitzacions empresarials, de Pilar Gimeno Escrig.  
  
Segon  
Aquest acord tindrà efectes des de l'endemà de la seua publicació en el Diari Oficial de la Generalitat Valenciana.  
  
València, 1 d'abril de 2022  
  
La consellera secretària,  
MÓNICA OLTRA JARQUE